  Виталий Пронин hronika.infoДуннеын Клинтон яке Трамп? Америкалэн президентэз Барак Обама быръёнъёсын Хиллари Клинтон нылкышно политик понна дурбасьтэмзэ вераз. Америкаын улӥсьёс туэ шуркынмон толэзе быръёзы 45-тӥ президентсэс. Та вожвылъяськонэ Б. Обама пыриськыны уг ни быгаты. Со пусйиз: Х. Клинтон усто кивалтӥсь луыны но Америкаез азьлань валтыны быгатоз. Та вакытлы бадӟым пукон понна вожвылъяськонын азьпал радын мыно: Республиканской партилэсь   миллиардер Д. Трамп, Демократической партилэсь Х. Клинтон. Юалляськонъёс возьмато: Х. Клинтон понна куаразэс сётыны дась 46 процентэз бырйисьёс, нош Д. Трамп понна - 33 процентэз. Вераны кулэ: Хиллари - США-лэн 42-тћ президентэзлэн Билл Клинтонлэн кузпалыз. Тросэз тылпуос пото турын кенжем бордысь. Туспуктэм: А. ГорбуновРоссиын Гомало тэльёс Ортчем нуналъёс ӵоже гинэ Дальний Востокын 9 сюрс гектар пала нюлэс ӝуаз. Россиысь Нюлэс хозяйствоя федерал агентстволэн кивалтӥсез Иван Валентик ивортэмъя, ортчем 10 ар ӵоже горд атас но йыртэмасьёс 2-3 миллион гектар сикъёсты изъянтӥзы. Берло дыре писпу погыръямен йырин арлы быдэ ыше 1 миллион гектар нюлэс, эшшо ог 300 сюрс гектарзэ быдто тылпуос но писпуосты сиись нымы-кибыос. Горд атаслы кузёяськыны муг сётэ куазь но: туэ  трослы йылӥзы ӵашйыса  нюлэс гомӟон учыръёс. votkinskda.ruУдмуртиын Кадетъёс уялозы пыжъёсын Воткинскысь кадет корпус бордын кылдоз Санкт-Петербургысь парус спортъя академилэн филиалэз.Та проектэз улонэ пыӵатон поннфа Удмуртие вуизы Санкт-Петербургысь парус спортъя академилэн директорез Т. Бородина, яхт-клублэн кивалтӥсез              В. Любомиров но судостроениея «Полтава» огазеяськонлэн директорез А. Грошиков. Владимир Любомиров пусйиз: парус спортэн вырыны одно ик зарезь кулэ ӧвӧл. Воткинскын вань парус спортъя клуб. Но солэн лицензиез ӧвӧл пиналъёсты дышетыны. Нош Удмуртия но Санкт-Петербург куспын гожтэм огкыл юрттоз та  но мукет проектъёсты  азинтыны но шаерамы выль инвесторъёсты шедьтыны.Галина Семёнова  Теги: Дуннеиворъёс  